
CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A    NR. 60






           din 31 martie 2011

privind încetarea Contractului de concesiune nr.15/10417/30.06.2008
Consiliul Local al Municipiului Sighişoara;


Având în vedere expunerea de motive a Primarului municipiului la propunerea de încetare a contractului de concesiune nr. 15/10417/30.06.2008;

Având în vedere prevederile Contractului de concesiune nr. 15/10417/30.06.2008 încheiat cu S.C. FARMACIA HUMANITAS S.R.L având ca obiect preluarea în concesiune a Pieţei Agroalimentare, în suprafaţă de 292 mp., situată în Municipiul Sighişoara, str. Plopilor, nr. 2, înscrisă  în C.F. nr. 9724, nr. top. 3324/1/2/1/3/1/2, nr. cad. 1083/2, în vederea modernizării   acesteia;

Având în vedere adresa înregistrată sub nr. 3491/16.02.2011 prin care S.C. FARMACIA HUMANITAS S.R.L.,  în calitate de concesionar, solicită rezilierea contractului de concesiune nr. 15/10417/30.06.2008 în baza art. 18 lit. g din contract;

Având în vedere adresele nr. 13869/06.07.2009 şi 3572/23.02.2010 prin care concesionarul era notificat cu privire la nerespectarea clauzelor contractuale referitoare la durata de realizare a investiţiilor, respectiv a lucrărilor de modernizare pentru care se instituie concesiunea, care conform ofertei adjudecate era de 1(un) an de zile de la obţinerea autorizaţiei de construire, precum şi a termenului de obţinere a autorizaţiei de construire care era de 3 (trei) luni din momentul semnării contractului, precum şi faptul că nu s-a procedat la rezilierea contractului de către concedent, în condiţiile art. 18 lit. d din acesta;

 Având în vedere prevederile art. 57 din Ordonanţa de Urgenţă nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007;

Având în vedere prevederile art. 56 - 60 din Normele metodologice de aplicare a O.U.G. nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;
Având în vedere Raportul de specialitate al Direcţiei Administrarea Patrimoniului prin care se propune aprobarea încetării contractului de concesiune, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c”, (5) lit. „a” şi (9), art . 45 (3), art. 115 (1) lit. ,,b’’ şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

                                            


H O T Ă R Ă Ş T E:

Art.1. Se aprobă încetarea, la solicitarea concesionarului, prin acordul părţilor, fără plata vreunei despăgubiri în sarcina concesionarului, a Contractului de concesiune nr. 15/10417/30.06.2008 încheiat cu S.C. FARMACIA HUMANITAS S.R.L. având ca obiect preluarea în concesiune a Pieţei Agroalimentare, în suprafaţă de 292 mp., situată în Municipiul Sighişoara, str. Plopilor, nr. 2, înscrisă în C.F. nr. 9724 nr. top. 3324/1/2/1/3/1/2, nr. cad.1083/2, în vederea modernizării acesteia.

Art.2. Contractul de concesiune nr. 15/10417/30.06.2008 va înceta pe data emiterii prezentei.

Art.3. Prezenta hotărâre se va comunica societăţii S.C. FARMACIA HUMANITAS  S.R.L. cu sediul în Municipiul Sighişoara, str. Mihai Viteazu, nr. 38, ap. 4.

Art.4. Primăria municipiului se încredinţează cu ducerea la îndeplinire a prezentei. 

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu  16 voturi pentru şi două abţineri)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Direcţia ad-rea patrimoniului ;

10 ex.HG/FM

